Як заўсёды, вялікую плошчу займалі работы самай вядомай у нашым раёне вышывальшчыцы Ліліі Радзівонаўны Зарэцкай з аграгарадка Навасёлкі. Праўда, прыехаць на фестываль майстрыха не змагла з-за праблем са здароўем, яе вырабы прадстаўляла дачка Таццяна Сарока. Побач новую калекцыю маляванкі выставіў наш Дом рамёстваў. Наталля Цярлюк праводзіла майстар-клас па халодным фарфоры. А ўсіх наведвальнікаў “горада” весялілі песнямі і прыпеўкамі пад гармонік і запрашалі пачаставацца разнастайнымі прысмакамі ўдзельxadнікі клубаў нацыянальнай беларускай кухні з Пастаўскага, Глыбоцкага, Міёрскага і Шаркаўшчынскага раёнаў. Многія, хто пабываў на выставе-кірмашы, не маглі ўтрымацца ад спакусы штосьці купіць або пакаштаваць.